CELEX: 32020D0788
Language: sk
Date: 2020-06-09 00:00:00
Title: Rozhodnutie Rady (EÚ) 2020/788 z 9. júna 2020 o obnovení Dohody o spolupráci v oblasti vedy a techniky medzi Európskym spoločenstvom a Ukrajinou

17.6.2020   
               
               
                  SK
               
               
                  Úradný vestník Európskej únie
               
               
                  L 193/1
               
            
         ROZHODNUTIE RADY (EÚ) 2020/788
         z 9. júna 2020
         o obnovení Dohody o spolupráci v oblasti vedy a techniky medzi Európskym spoločenstvom a Ukrajinou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 186 v spojení s jej článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Rozhodnutím 2003/96/ES (2) Rada schválila uzavretie Dohody o spolupráci v oblasti vedy a techniky medzi Európskym spoločenstvom a Ukrajinou (3) (ďalej len „dohoda“). Dohoda bola podpísaná v Kodani 4. júla 2002 a nadobudla platnosť 11. februára 2003.
                  
               
                     (2)
                  
                  
                     V článku 12 písm. b) dohody sa stanovilo, že dohoda sa uzatvára na počiatočné obdobie, ktoré sa končí 31. decembra 2002, a možno ju predĺžiť na základe spoločnej dohody medzi zmluvnými stranami o ďalšie obdobia piatich rokov.
                  
               
                     (3)
                  
                  
                     Na základe rozhodnutí Rady 2003/737/ES (4), 2011/182/EÚ (5) a (EÚ) 2015/344 (6) sa platnosť dohody obnovila, zakaždým na ďalšie tri obdobia piatich rokov, v prípadoch posledných dvoch obnovení so spätnou platnosťou od 8. novembra 2009 a od 8. novembra 2014. Platnosť dohody uplynula 7. novembra 2019.
                  
               
                     (4)
                  
                  
                     Ukrajina je významným subjektom v oblasti vedy, techniky a inovácie, ktorý sa nachádza v susedstve Únie. S cieľom pokračovať v uľahčovaní spolupráce v spoločných prioritných oblastiach vedy a techniky sa obe zmluvné strany domnievajú, že obnovenie dohody je v ich spoločnom záujme.
                  
               
                     (5)
                  
                  
                     Obe zmluvné strany potvrdili svoj zámer obnoviť dohodu na ďalšie obdobie piatich rokov. Obsah obnovenej dohody by mal byť totožný s obsahom dohody. Na účely zabezpečenia kontinuity, obnovenie dohody by malo mať spätnú platnosť od 8. novembra 2019.
                  
               
                     (6)
                  
                  
                     Obnovenie dohody by sa preto malo schváliť v mene Únie,
                  
               PRIJALA TOTO ROZHODNUTIE:
         
            Článok 1
            Týmto sa v mene Európskej únie schvaľuje obnovenie Dohody o spolupráci v oblasti vedy a techniky medzi Európskym spoločenstvom a Ukrajinou na ďalšie päťročné obdobie.
            Obnovenie dohody má spätnú platnosť od 8. novembra 2019.
         
         
            Článok 2
            Predseda Rady sa týmto poveruje, aby určil osobu(-y) splnomocnenú-é) v mene Únie a v súlade s článkom 12 písm. a) dohody oznámiť Ukrajine, že Únia ukončila svoje vnútorné postupy potrebné na obnovenie dohody.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 9. júna 2020
            
               
                  Za Radu
               
               
                  Predsedníčka
               
               A. METELKO-ZGOMBIĆ
            
         
         
            (1)  Súhlas z 13. mája 2020 (zatiaľ neuverejnený v úradnom vestníku).
         
            (2)  Rozhodnutie Rady 2003/96/ES zo 6. februára 2003, ktoré sa týka uzatvorenia Dohody o vedecko-technickej spolupráci medzi Európskym spoločenstvom a Ukrajinou (Ú. v. EÚ L 36, 12.2.2003, s. 31).
         
            (3)  Ú. v. EÚ L 36, 12.2.2003, s. 32.
         
            (4)  Rozhodnutie Rady 2003/737/ES z 22. septembra 2003 týkajúce sa uzavretia dohody, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou (Ú. v. EÚ L 267, 17.10.2003, s. 24).
         
            (5)  Rozhodnutie Rady 2011/182/EÚ z 9. marca 2011 o obnovení Dohody o spolupráci v oblasti vedy a techniky medzi Európskym spoločenstvom a Ukrajinou (Ú. v. EÚ L 79, 25.3.2011, s. 3).
         
            (6)  Rozhodnutie Rady (EÚ) 2015/344 zo 17. februára 2015 o obnovení Dohody o spolupráci v oblasti vedy a techniky medzi Európskym spoločenstvom a Ukrajinou (Ú. v. EÚ L 60, 4.3.2015, s. 37).